CELEX: 32015D2276
Language: hr
Date: 2015-12-07 00:00:00
Title: Odluka Vijeća (ZVSP) 2015/2276 od 7. prosinca 2015. o izmjeni i produljenju Odluke 2013/233/ZVSP o misiji Europske unije za pomoć u integriranom upravljanju granicama u Libiji (EUBAM Libya)

8.12.2015   
            
            
               HR
            
            
               Službeni list Europske unije
            
            
               L 322/51
            
         ODLUKA VIJEĆA (ZVSP) 2015/2276
   od 7. prosinca 2015.
   o izmjeni i produljenju Odluke 2013/233/ZVSP o misiji Europske unije za pomoć u integriranom upravljanju granicama u Libiji (EUBAM Libya)
   VIJEĆE EUROPSKE UNIJE,
   uzimajući u obzir Ugovor o Europskoj uniji, posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 22. svibnja 2013. donijelo Odluku 2013/233/ZVSP (1) o uspostavljanju misije Europske unije za pomoć u integriranom upravljanju granicama u Libiji (EUBAM Libya).
            
         
               (2)
            
            
               Vijeće je 21. svibnja 2015. donijelo Odluku (ZVSP) 2015/800 (2) o izmjeni i produljenju Odluke 2013/233/ZVSP, osobito produljujući misiju EUBAM Libya do 21. studenoga 2015. i predviđajući referentni financijski iznos za isto razdoblje.
            
         
               (3)
            
            
               Misiju EUBAM Libya trebalo bi produljiti za daljnje razdoblje od tri mjeseca do 21. veljače 2016.
            
         
               (4)
            
            
               Odluku 2013/233/ZVSP trebalo bi u skladu s tim izmijeniti.
            
         
               (5)
            
            
               Misija EUBAM Libya provodit će se u kontekstu stanja koje se može pogoršati i koje bi moglo ugroziti ostvarenje ciljeva vanjskog djelovanja Unije kako su određeni u članku 21. Ugovora,
            
         DONIJELO JE OVU ODLUKU:
   Članak 1.
   Odluka Vijeća 2013/233/ZVSP mijenja se kako slijedi:
   
               1.
            
            
               U članku 13. stavak 1. zamjenjuje se sljedećim:
               „1.   Referentni financijski iznos namijenjen pokrivanju rashoda povezanih s misijom EUBAM Libya za razdoblje od 22. svibnja 2013. do 21. svibnja 2014. iznosi 30 300 000 EUR.
               Referentni financijski iznos namijenjen pokrivanju rashoda povezanih s misijom EUBAM Libya za razdoblje od 22. svibnja 2014. do 21. veljače 2016. iznosi 26 200 000 EUR.”
            
         
               2.
            
            
               U članku 16. drugi stavak zamjenjuje se sljedećim:
               „Primjenjuje se do 21. veljače 2016.”
            
         Članak 2.
   Ova Odluka stupa na snagu na dan donošenja.
   Primjenjuje se od 22. studenoga 2015.
   
      Sastavljeno u Bruxellesu 7. prosinca 2015.
      
         
            Za Vijeće
         
         
            Predsjednica
         
         C. CAHEN
      
   
   
      (1)  Odluka Vijeća 2013/233/ZVSP od 22. svibnja 2013. o misiji Europske unije za pomoć u integriranom upravljanju granica u Libiji (EUBAM Libya) (SL L 138, 24.5.2013., str. 15.).
   
      (2)  Odluka Vijeća (ZVSP) 2015/800 od 21. svibnja 2015. o izmjeni i produljenju Odluke 2013/233/ZVSP o misiji Europske unije za pomoć u integriranom upravljanju granica u Libiji (EUBAM Libya) (SL L 127, 22.5.2015., str. 22.).